kardosdrur/scandi-wiki huggingface dataset:
Mikkel Maigaard

Mikkel Maigaard Jakobsen (født 20. september 1995 i Danmark) er en dansk fodboldspiller, der spiller for den norske klub Sarpsborg 08.

Karriere

Esbjerg fB 
Mikkel Maigaard kom til EfB fra Varde IF som 13-årig og begyndte på 7. årgang i eliteidrætsklasserne på Vestervangskolen, hvor morgentræning tre gange om ugen er integreret i skoleskemaet.

Han fik sin debut for førsteholdet den 26. september 2013 imod Aalborg Chang i DBU Pokalen. Han spillede hele kampen og scorede for Esbjerg i det 81. minut til 6-1. Kampen endte 7-1 til Esbjerg. Han spillede for første mod et professionelt hold, da han blev skiftet ind i det 82. minut i stedet for Jakob Ankersen i en UEFA Europa League-kamp mod Red Bull Salzburg, hvor Esbjerg tabte 0-3.

Maigaard skrev i april 2014 under på en ny kontrakt frem til sommeren 2015, hvilket samtidig indebar, at han blev en del af førsteholdstruppen fra sommeren 2014 sammen med tre andre U/19-spillere. Han fik rygnummer 14.

Brabrand IF 
Nogle måneder efter at have forladt Esbjerg i sommeren 2015, hvor hans kontrakt udløb, skrev han under med 2. divisionsklubben Brabrand IF.

ÍBV Vestmannaeyjar 
Den 1. februar 2016 blev det offentliggjort, at Maigaard skrev under på en toårig kontrakt med den islandske Úrvalsdeild-klub, ÍBV Vestmannaeyjar.

Eksterne henvisinger 
 Esbjergs hjemmeside | Spillerinfo

Referencer 

Fodboldspillere fra Danmark
Fodboldspillere fra Esbjerg fB
Grevskabet Holsten-Itzehoe

Grevskabet Holsten-Itzehoe var et grevskab, der blev oprettet ved delingen af Grevskabet Holsten mellem de to brødre af Slægten Schauenburg Gerhard og Johan i 1261. Ved delingen fik Gerhard 1. af Holsten Itzehoe med Stormarn, Plön samt stamlandet Grevskabet Schauenburg.

Gerhard var den eneste greve i grevskabets eksistenstid. Da han døde i 1290, blev grevskabet delt mellem hans tre sønner i tre nye grevskaber: Holsten-Rendsborg, Holsten-Plön og Holsten-Pinneberg.

Etableret i 1261
Ophørt i 1290
Slesvig-Holstens historie
Huset Schauenburg
Grevskabet Holsten-Pinneberg

Grevskabet Holsten-Pinneberg var et grevskab oprettet ved delingen af Grevskabet Holsten-Itzehoe i 1290. Grevskabet eksisterede frem til 1640.

Grevskabets oprettelse gav anledning til den såkaldte Pinneberg-linje inden for det Schauenburgske hus. Scauenburg-slægten uddøde i 1640 (en anden gren var uddød allerede i 1459), blev grevskabet slået sammen med Hertugdømmet Holsten (oprettet i 1474), men allerede i 1650 udskiltes den nordlige trediedel af det tidligere grevskab som grevskabet Rantzau.

Grever af Holsten-Pinneberg 

Følgende greven herskede over Schaumburg og Holsten-Pinneberg:
1290–1315 Adolf 6. (* 1256, † 1315)
1315–1353 Adolf 7. (* 1297; † 1353)
1353–1370 Adolf 8. († 1370)
1370–1404 Otto 1. († 1404)
1404–1426 Adolf 9. (* 1375; † 1426)
1426–1464 Otto 2. (* 1400, † 1464)
1464–1474 Adolf 10. (* 1419, † 1474)
1474–1492 Erich (* 1420, † 1492)
1492–1510 Otto 3. (* 1426, † 1510)
1510–1526 Antonius (* 1439, † 1526)
1526–1527 Johann 4. (* 1449, † 1527)
1527–1531 Jobst 1. (* 1483, † 1531)
1531–1544 Adolf 13. (* 1511, † 1556), ærkebiskop af Köln 1547–1556 som Adolf 3.
1531–1581 Jobst 2. (* 1520, † 1581)
1533–1576 Otto 4. (* 1517, † 1576), fyrstbiskop af Hildesheim 1531–1537 som Otto 3.
1576–1601 Adolf 11. (* 1547, † 1601)
1601–1622 Ernst (* 1569, † 1622)
1622–1635 Jobst Hermann (* 1593, † 1635), Edler Herr von Gemen
1635–1640 Otto 5. (* 1614, † 1640), Edler Herr von Gemen

Etableret i 1290
Ophørt i 1640
Slesvig-Holstens historie
Huset Schauenburg
Jeanette Oppenheim

Jeanette Oppenheim (født 24. august 1952 på Frederiksberg) er en dansk advokat og tidligere politiker.

Hun er advokat med møderet for Højesteret. Fra 1982 til 1984 sad hun i Københavns Borgerrepræsentation som repræsentant for Det Konservative Folkeparti og var ordfører for den konservative gruppe i bolig- og saneringsspørgsmål.

Fra 1984 til 1989 sad hun i Europa-Parlamentet og har desuden været suppleant i De Konservatives folketingsgruppe.

Kilder 
 Borgerrepræsentanter - O
 Data hos Europa-Parlamentet

Erhvervskvinder
Personer fra Frederiksberg
Advokater fra Danmark
Medlemmer af Københavns Borgerrepræsentation i 1900-tallet
Tidligere medlemmer af Københavns Borgerrepræsentation fra Det Konservative Folkeparti
Medlemmer af Europa-Parlamentet fra Danmark 1984-1989
Theodoros Pallas

Theodoros Pallas (på græsk Θεόδωρος Πάλλας, født 11. maj 1949 i Thessaloniki, Grækenland) er en tidligere græsk fodboldspiller (forsvarer).

Pallas spillede hele sin karriere i hjemlandet, hvor han primært var tilknyttet Aris Thessaloniki, som han spillede for i 14 år. Han spillede også hos Olympiakos, som han vandt to græske mesterskaber med.

Pallas spillede desuden, mellem 1971 og 1978, 31 kampe for det græske landshold.

Referencer 

Fodboldspillere fra Grækenland
Fodboldspillere fra Aris Thessaloniki F.C.
Fodboldspillere fra Olympiakos
Grevskabet Holsten-Rendsborg

Grevskabet Holsten-Rendsborg var et grevskab oprettet ved delingen af Grevskabet Holsten-Itzehoe i 1290. Grevskabet gav anledning til den såkaldte Rendsborg-linje inden for det Schauenburgske hus. Linjen uddøde med Adolf 8. i 1459

Gerhard var den eneste greve i grevskabets eksistenstid. Da han døde i 1290, blev grevskabet delt mellem hans tre sønner i tre nye grevskaber: Holsten-Rendsborg, Holsten-Plön og Holsten-Pinneberg.

Grever af Holsten-Rendsborg 

Følgende grever herskede over Grevskabet Holsten-Rendsborg:

 1290–1304 Henrik 1. (1258–1304)
 1304–1340 Gerhard 3. kaldet "den Store", på dansk kendt som "den kullede greve" (ca. 1293–1340), hertug af Slesvig
 1340–1382 Henrik 2., kaldet Jernhenrik (1317–1384?)
 1382–1397 Nicholas, kendt som Claus af Holsten (ca. 1321–1397)
 1397–1403 Albert 2. (død 1403)
 1403–1404 Gerhard 6. (før 1367-1404)
 1404–1421 Henrik 3. (død 1421)
 1421–1427 Henrik 4. (1397–1427)
 1427–1433 Gerhard 7. (1404–1433), hertug af Slesvig
 1427–1459 Adolf 8. (1401–1459), hertug af Slesvig

Etableret i 1290
Ophørt i 1459
Slesvig-Holstens historie
Huset Schauenburg
Grevskabet Holsten-Plön

Grevskabet Holsten-Plön var et grevskab oprettet ved delingen af Grevskabet Holsten-Itzehoe i 1295. Grevskabet gav anledning til den såkaldte Plön-linje inden for det Schauenburgske hus. Linjen uddøde med Adolf 7. i 1390.

Efter Gerhard 2.s død herskede Gerhard 4. og hans yngre halvbroder Johann 3. i fællesskab over Holsten-Plön. I 1314 solgte Gerhard 4. sin andel til Johann 3., som der efter alene var greve over Holsten-Plön. Han erobrede sammen med Gerhard 3. Holstein-Kiel. Da i 1390 Plön-linjen uddøde, faldt Holsten-Plön og Holsten-Kiel til grev Nikolaus af Holstein-Rendsburg (død 1397) og dennes nevø grev Gerhard 6. af Holsten-Rendsburg (død 1404).

Grever af Holsten-Plön 

Følgende grever herskede over Grevskabet Holsten-Plön:

 1295 – 1312 Gerhard 2. kaldet den Blinde (1253-1312), fra 1293 gift med Agnes af Brandenburg (født efter 1255-1304), datter af Johann 1. (Brandenburg)
 1312 – 1314 Gerhard 4. (død før 1320), domprovst i Lübeck 1300–1311
 1312 – 1359 Johann 3. kaldet den Milde (ca. 1296-1359), tillige greve af Holsten-Kiel fra 1316 og herre til Fehmarn fra 1326
 1323 – 1350 Gerhard 5. (ca. 1315-1350) blev aldrig hersker men var godsejer og domherre (kanonikus) i Lübeck
 1359 – 1390 Adolf 7. († 1390), tillige greve af Holsten-Kiel fra 1316 og herre til Fehmarn

Etableret i 1295
Ophørt i 1390
Slesvig-Holstens historie
Huset Schauenburg
Tjærenellike (art)

 
Tjærenellike (Silene viscaria) er en vildstaude, som er let kendelig på de klæbrige, brune felter, som findes under hvert bladpar. Planten er vildtvoksende på tørre steder i Danmark.

Kendetegn 
Tjærenellike er en flerårig, urteagtig plante med en opstigende og af og til fladedækkende vækstform. Planten danner en grundstillet roset af blade. Stænglerne er grågrønne med klæbrige, brune bælter under de modsat stillede blade. Både rosettens blade og stængelbladene er linjeformede og helrandede, og begge bladsider er grågrønne. Blomstringen foregår i maj-juni, hvor man finer blomsterne samlet i endestillede stande. De enkelte blomster er 5-tallige og svagt uregelmæssige med lyserøde kronblade. Frugterne er kapsler med mange frø.

Rodsystemet består af en krybende jordstængel og et trævlet rodnet.

Tjærenellike når op i en højde på ca. 25 cm og en bredde på ca. 10 cm (heri dog ikke medregnet skud fra jordstænglen).

Hjemsted 

Tjærenellike har sin naturlige udbredelse i Lilleasien og det meste af Europa. Arten er knyttet til lysåbne voksesteder med tørre, næringsfattige jordbundsforhold. I Danmark findes den især på overdrev og sydvendte skrænter. I den fredede, tidligere grusgrav nordvest for Bjergsted findes en varmeelskende og tørketålende bevoksning på de sydvestvendte skråninger. Her findes arten sammen med bl.a. 
blåhat, almindelig  knopurt, almindelig kællingetand, almindelig pimpinelle, bidende stenurt, bredbladet timian, fåresvingel, gul rundbælg, gul snerre, hulkravet kodriver, håret høgeurt, knoldranunkel, knoldrottehale, kornet stenbræk, markkrageklo, smalbladet timian, stivhåret kalkkarse, stor knopurt og vellugtende gulaks

Galleri

Note 

Tørketålende planter
Røde blomster
Anthimos Kapsis

Anthimos Kapsis (på græsk Άνθιμος Καψής, født 3. september 1950 på Astipálea, Grækenland) er en tidligere græsk fodboldspiller (libero).

Kapsis tilbragte hele sin aktive karriere, fra 1968 til 1984 hos Athen-storklubben Panathinaikos. Med klubben var han med til at vinde fem græske mesterskaber og nå finalen i Mesterholdenes Europa Cup i 1971.

Kapsis spillede desuden 35 kampe for det græske landshold. Han var en del af den græske trup til EM i 1980 i Italien. Her spillede han to af grækernes tre kampe i turneringen, hvor holdet blev slået ud efter kun at have opnået ét point i gruppespillet.

Kapsis' søn, Michalis Kapsis, var også landsholdsspiller for Grækenland, og var med på holdet der sensationelt vandt guld ved EM i 2004.

Referencer 

Fodboldspillere fra Grækenland
Fodboldspillere fra Panathinaikos
Deltagere ved det europæiske mesterskab i fodbold 1980
Azoforbindelse

Azoforbindelser er stoffer, hvori der indgår den funktionelle gruppe R-N=N-R', hvor R og R' kan være enten aryl eller alkyl. IUPAC definerer azo forbindelse som: "Derivater af diazen (diimid), HN=NH, hvori begge hydrogener er substitueret af hydrocarbyl-gruppper, eksempelvis PhN=NPh azobenzen eller diphenyldiazen." Mere stabile derivater indeholder to arylgrupper. N=N-gruppen kaldes en azogruppe. Navnet azo kommer fra azote, der er det franske navn for nitrogen som er afledt af det græske a (ikke) og zoe (at leve).

De fleste farvede tekstiler og læderting er behandlet med azofarvestoffer og pigmenter.

Azofarvestoffer 

Azofarvestoffer (tjærefarvestoffer) anvendes i slik og sodavand.

I EU er 11 azofarvestoffer tilladte:
 Tartrazin E102
 Sunset Yellow FCF E110
 Azorubin E122
 Amaranth E123
 Ponceau 4R E124
 Red 2G E128
 Allura Red AC E129
 Black PN E151
 Brown FK E154
 Brown HT E155
 Rubinpigment E180

De er alle mistænkte for at være årsag til allergilignende symptomer som høfeber, nældefeber, diarré og astma. Tartrazin, Sunset Yellow, Azorubin og Ponceau 4R kan endvidere medføre hyperaktivitet hos børn.

Azo-farvestoffer i slik og læskedrikke kan gøre ellers helt raske børn til ADHD-patienter (også kaldet DAMP-børn).

Referencer 

Organisk kemi
Funktionelle grupper
Farvestoffer
Morelia

Morelia er en by i det centrale Mexico og den administrative hovedstad i delstaten Michoacán de Ocampo. Byen blev grundlagt den 18. maj 1541. Morelia har været på UNESCOs Verdensarvsliste siden 1991. Tidligere hed byen Valladolid opkaldt efter byen i Spanien med samme navn. Det nuværende navn er efter José María Morelos, en nationalhelt fra den mexikanske uafhængighedskrig.

Referencer 

Byer i Mexico
Verdensarvsområder i Mexico
Ryan Laursen

Ryan Johnson Laursen (født 14. april 1992 i Long Beach, Californien, USA) er en amerikansk/dansk fodboldspiller, der spiller for 1. division-klubben B.93.

Karriere 
Ryan Laursen skiftede i 2007 fra Boldklubben Skjold til Lyngby BK. Efter bl.a. et dansk U17-mesterskab og en række kampe på diverse ungdomslandshold blev han forfremmet til Lyngbys A-trup, hvor han nåede at spille 27 kampe i første division, inden han i sommeren 2013 blev købt af Esbjerg fB for et beløb lige under 2 millioner kr. 

Han fik relativt hurtigt debut for vestjyderne og var fast mand og han også optrådte på U21-landsholdet indtil en seneskade i baglåret og kyssesyge tvang ham til en længere pause. Det har været fremme i medierne at Ryan Laursen og hans agent var stærkt utilfredse med behandlingsforløbet i Esbjerg, og efter i flere omgange at have været sat i forbindelse med udenlandske klubber i Holland, Belgien og Tyskland, skiftede backen til OB i vinteren 2017, hvor han optræder som fast mand på Superliga-holdet.

Referencer

Eksterne henvisninger 
 Ryan Laursen  Esbjerg fB hjemmeside
 

Fodboldspillere fra USA
Fodboldspillere fra Danmark
Fodboldspillere fra Lyngby Boldklub
Fodboldspillere fra Esbjerg fB
Fodboldspillere fra Odense Boldklub
Bushido (rapper)

Anis Mohamed Youssef Ferchichi (født 28. september 1978 i Bonn, Tyskland), bedre kendt under kunstnernavnet Bushido, er en tysk rapper og producer. Ordet "bushido" er japansk og betyder "Krigerens Vej". Han bruger også pseudonymet Sonny Black, baseret på Dominick Napolitano. Per 2009 har han solgt over 1,5 millioner album alene i Tyskland. Han er ejer af pladeselskabet ersguterjunge og iværksætter i ejendomsbranchen.<ref name="sueddeutsche.de">A. Hagelüken und A. Mühlauer: Reden wir über Geld (1): Bushido Die geilste Droge von allen, 25. Januar 2008, sueddeutsche.de .</ref>

 Diskografi 
 Studiealbum 
 King of KingZ (2001)
 Vom Bordstein bis zur Skyline (2003)
 Electro Ghetto (2004)
 Carlo Cokxxx Nutten II (2005)
 Staatsfeind Nr. 1 (2005)
 Von der Skyline zum Bordstein zurück (2006)
 7 (2007)
 Heavy Metal Payback (2008)
 Zeiten ändern dich (2010)
 Jenseits von Gut und Böse (2011)
 AMYF (2012)
 Sonny Black'' (2014)
 Carlo Cokxxx Nutten 3 (2015)

Referencer

Eksterne henvisninger 
 www.kingbushido.tv, officiel hjemmeside

Hiphoppere
Iværksættere
Musikere fra Tyskland
Musikproducere fra Tyskland
Personer fra Berlin
Personer fra Bonn
Rappere
Jeppe Brinch

Jeppe Brinch (født 8. maj 1995 i Danmark) er en dansk fodboldspiller, der spiller for FC Fredericia.

Klubkarriere 
Brinch spillede på Esbjerg fB's ungdomshold til at starte med. Han var bl.a. en af  omdrejningspunkterne på U19-ligaholdet, og det resulterede i, at han var en ud af tre U/19-spillere, som blev rykket op på senior førsteholdet i sommerpausen 2014.

Brinch fik sin debut den 26. september 2013 i kamp mod Aalborg Chang i DBU Pokalen, som Esbjerg vandt 7-1.
Han fik sin Superligadebut den 27. juli 2014, da han i 59. minut erstattede Jonas Knudsen i 1-1 opgøret imod SønderjyskE.

I december 2015 forlængede han sin kontrakt med et halvt år, således parterne havde papir på hinanden for resten af 2015-16-sæsonen. Han spillede 13 Superligakampe i 2015-16-sæsonen og forlængede atter sin kontrakt i april 2016; denne gang frem til 2019.

Den 1. september 2021 sluttede Brinch sig til FC Fredericia på en aftale indtil juni 2023.

Referencer

Eksterne henvisninger 
 Jeppe Brinch  på efb.dk

Fodboldspillere fra Danmark
Fodboldspillere fra Esbjerg fB
Vasilis Konstantinou

Vasilis Konstantinou (på græsk Βασίλης Κωνσταντίνου, født 19. november 1947) er en tidligere græsk fodboldspiller (målmand).

Konstantinou spillede hele sin karriere i hjemlandet, heraf størstedelen i Athen-storklubben Panathinaikos. Med klubben var han med til at vinde fem græske mesterskaber. Han sluttede sin karriere af med en sæson hos OFI Kreta i Heraklion.

Konstantinou spillede desuden 28 kampe for det græske landshold. Han var en del af den græske trup til EM i 1980 i Italien. Her spillede han to af grækernes tre kampe i turneringen, hvor holdet blev slået ud efter kun at have opnået ét point i gruppespillet.

Referencer 

Fodboldspillere fra Grækenland
Fodboldspillere fra Panathinaikos
Fodboldspillere fra OFI Kreta
Deltagere ved det europæiske mesterskab i fodbold 1980
Scioto River

Scioto River er en biflod til Ohio River i det centrale/østlige USA. Den løber mod syd gennem staten Ohio, blandt andet gennem delstatshovedstaden Columbus, og munder ud i Ohio River ved byen Portsmouth. Floden er 372 km lang, og har et afvandingsområde på 	16.879 km².

Se også 
 Vandløb i USA

Eksterne kilder/henvisninger 

 Om Scioto River på ohiohistorycentral.org

Vandløb i Ohio
Sarah Connor

Sarah Terenzi (døbt Sarah Marianne Corina Lewe, født 13. juni 1980 i Hamborg, Tyskland) bedre kendt under sit kunstnernavn Sarah Connor, er en tysk sanger, sangskriver og tv-personlighed. Hun debuterede i 2001 under vejledning af kunstneren og manageren George Glueck. Efter succesen på det europæiske fastland med singlen "From Sarah with Love" og hendes R&B-orienterede debutalbum Green Eyed Soul (2001), har hun i dag markeret sig som den mest succesfulde tyske popsanger i 2000'erne med over 15 millioner solgte album på verdensplan. Hendes seneste album, Real Love, blev udgivet i oktober 2010, midt under hendes engagement som dommer på det tyske reality tv-show X Factor. 

Hun har fire børn, to drenge og to piger.

Diskografi

Studiealbum 
 Green Eyed Soul (2001)
 Unbelievable (2002)
 Key to My Soul (2003)
 Naughty but Nice (2005)
 Soulicious (2007)
 Sexy as Hell (2008)
 Real Love (2010)

Referencer

Eksterne henvisninger 

 www.sarah-connor.com

Dansere
Musikere fra Tyskland
Filantroper fra Tyskland
Personer fra Hamborg
Tv-personligheder
Sangere fra Tyskland
Sangskrivere fra Tyskland
X Factor-dommere
Konstantinos Iosifidis

Konstantinos Iosifidis (på græsk Κώστας Ιωσηφίδης, født 14. januar 1952 i Piræus, Grækenland) er en tidligere græsk fodboldspiller (forsvarer).

Iosifidis tilbragte hele sin aktive karriere, fra 1971 til 1985 hos PAOK Saloniki. Med klubben var han med til at vinde det græske mesterskab i både 1976 og 1985.

Iosifidis spillede desuden 51 kampe og scorede to mål for det græske landshold. Han var en del af den græske trup til EM i 1980 i Italien. Her spillede han to af grækernes tre kampe i turneringen, hvor holdet blev slået ud efter kun at have opnået ét point i gruppespillet.

Referencer 

Fodboldspillere fra Grækenland
Fodboldspillere fra PAOK F.C.
Deltagere ved det europæiske mesterskab i fodbold 1980
Kandidatturneringen 2014

Kandidatturneringen 2014 var en skakturnering som havde til formål at bestemme udfordreren i VM-kampen 2014 mod den regerende verdensmester Magnus Carlsen (Norge). Turneringen blev spillet i i Khanty-Mansijsk, Rusland i perioden 13. - 31. marts 2014.

Turneringen blev vundet af Viswanathan Anand (Indien) med 8,5 af 14 mulige point. Anand var verdensmester indtil VM i skak 2013 hvor Magnus Carlsen var udfordrer og vandt. Derved bliver VM i skak 2014 endnu en gang en match mellem disse to spillere.

Der deltog 8 deltagere i turneringen som hver spillede mod de 7 andre deltagere 2 gange. Der var således i alt 14 runder i turneringen. Der blev spillet med en betænkningstid på 2 timer til de første 40 træk, derefter en time til den næste 20 træk, efterfulgt af 15 minutter til resten partiet. Fra træk 61 blev der tillagt 30 sekunder tillægstid pr. træk.

De 8 deltagere i turneringen var:
 Viswanathan Anand, Indien (kvalificeret som taber i VM 2013)
 Vladimir Kramnik, Rusland (kvalificeret som vinder i World Cup i skak 2013)
 Dmitry Andreikin, Rusland (kvalificeret som finalist i World Cup i skak 2013)
 Veselin Topalov, Bulgarien (kvalificeret som vinder af FIDE grand-prix 2012-13)
 Shakhriyar Mamedyarov, Aserbajdsjan (kvalificeret som nummer 2 i FIDE grand-prix 2012-13)
 Levon Aronian, Armenien (kvalificeret via rating i 2012-13)
 Sergej Karjakin, Rusland (kvalificeret via rating i 2012-13)
 Peter Svidler, Rusland (udtaget af arrangørerne)

Vundne kampe gav 1 point til vinderen. Uafgjorte kampe (remis) gav ½ point til hver spiller. Ved pointligestilling i slutstillingen, blev den endelige placering afgjort efter: 1) flest point i indbyrdes opgør, 2) antal vundne partier, 3) Sonneborn-Berger-korrektion.

Turneringstabel 

Kolonnen "Rating" angiver spillerne Elo-rating ved turneringsstart. Kolonnen "Præstation" angiver spillernes præstationsrating i turneringen.

Eksterne henvisninger 
 Officiel turneringswebside  (på engelsk) (kilde til deltagere og resultater)
 Alle turneringens partier på chessgames.com
 Reglement for kandidatturneringen (på engelsk) (kilde til omtalte regler)
 Dansk Skak Unions introduktion til turneringen

Skakturneringer
Sport i 2014
Sport i Rusland
Merete Wiid

Merete Wiid (født 25. august 1946, død marts 2023) var en dansk politiker, der i perioden 2003-2006 var borgmester i Solrød Kommune valgt for Venstre. 

Merete Wiid var til sin pension i 2008 fuldmægtig i Solrød Kommune og blev valgt ind i kommunalbestyrelsen i 1989. Hun i to omgange viceborgmester, inden hun 1. december 2003 overtog borgmesterposten fra Mogens Baltzer, der trak sig fra posten på grund af sygdom. Wiid valgte ikke at genopstille som borgmesterkandidat ved kommunalvalget 2005, hvorfor Niels Hörup efterfulgte hende som borgmester fra 1. januar 2006.

Referencer

Eksterne henvisninger 
 Borgmester Merete Wiid, danskekommuner.dk

Borgmestre fra Venstre
Tidligere borgmestre fra Danmark
First Impressions of Earth

First Impressions of Earth er The Strokes tredje studiealbum. Albummet udkom den 3. januar 2006 og førstesinglen var Juicebox, andensinglen var You Only Live Once og tredjesinglen var Heart In a Cage. Albummet var også The Strokes' første album med et Parental Advisory Label.

Numre 

Album fra 2006
The Strokes-album
Zara Larsson

Zara Maria Larsson (født 16. december 1997 i Stockholm) er en svensk sangerinde, der blandt andet står bag hittene "Symphony", "Bad Boys" og "Carry You Home".

Hun vandt finalen i TV4's "Talent 2008", hvor hun vandt med sangen, "My Heart Will Go On" af Céline Dion. Hun har skrevet en kontrakt med det svenske pladeselskab "TEN Music Group" i 2010 og har derefter udgivet sange som "Lush Life", "Never Forget You" med MNEK og "Ain't My Fault".

Diskografi

EP'er

Eksterne henvisninger 

 
 

Personer fra Stockholm
Sangere fra Sverige
Herluf Trolle (officer)

Herluf Trolle (1716 på Nakkebølle – 19. december 1770) var en dansk officer.

Han var søn af Børge Trolle til Nakkebølle og Charlotte Amalie Rosenkrantz til Lungholm. Han blev 1729 kadet, 1733 fænrik ved Sønderjyske nationale Regiment, 1737 premierløjtnant og samme år kaptajn, 1747 forsat til Falsterske gevorbne Regiment, 1749 karakteriseret major, 1754 sekondmajor, 1756 premiermajor og karakteriseret oberstløjtnant, 1761 oberst og chef for Fynske nationinale Regiment, 1763 chef for 1. fynske nationale Bataljon, 1764 for Delmenhorsts gevorbne Regiment, 1766 kammerherre og 1769 chef for Danske Livregiment. Han ejede Varbjerg i Brenderup Sogn.

Ca. 1746 ægtede Trolle Anne Trolle von Gersdorff (23./24. september 1723 på Kærsgård - 9. april 1761), datter af Christian Frederik von Gersdorff (1697-1759) og Anne Trolle komtesse Holck (1700-1728).

Han er begravet i Holmens Kirke.

Kilder 
 Danmarks Adels Aarbog 1891 og 1906.

Herluf 2
Officerer fra Danmark
Danskere i 1700-tallet
Kammerherrer fra Danmark
Personer fra Fyn